text: On adreçar-se, terminis
  Les persones residents a Barcelona que siguin titulars d'un contracte de lloguer de l'habitatge que constitueixi el seu domicili habitual i permanent sempre que es trobin en alguna de les situacions següents:
  Unitats de convivència que formalitzin un contracte de lloguer un cop finalitzada la seva estada i procés d'inclusió en un recurs residencial de la Xarxa d'Habitatges d'Inclusió de Barcelona o en un recurs residencial per a dones víctimes de violència masclista en que el servei referent sigui el SARA (Servei d'Atenció, Recuperació i Acollida) o ABITS (Agència per l'abordatge Integral del Treball Sexual) de l'Ajuntament de Barcelona, així com les persones que a petició de la Mesa de Valoració per a l'adjudicació d'habitatges per emergència social, hagin perdut el seu habitatge habitual i formalitzin un nou contracte de lloguer.
  Unitats de convivència que, a través del servei de mediació de la Xarxa d'Oficines de l'Habitatge de Barcelona, hagin signat un contracte de lloguer a través de la Borsa d'Habitatge de Lloguer de Barcelona o hagin acordat una rebaixa mínima de 50€ mensuals en el rebut de lloguer i sempre que presentin la sol·licitud en el termini màxim de 90 dies a comptar des de la data d'efectes de l'acord de rebaixa. Excepcionalment no es demanarà aquest requisit si s'ha iniciat un procediment judicial per impagament de les rendes de lloguer.
  Unitats de convivència que hagin estat beneficiàries de l'ajut temporal garantit i/o del servei del suport d'accés a l'habitatge que atorga l'Àrea de Drets Socials de l'Ajuntament de Barcelona.
  Aquestes prestacions s'atorguen per un període màxim de 12 mesos.
  La quantia mensual de la prestació es calcula d'acord al punt 8 de la convocatòria. L'import mínim de aquest ajut és de 20 euros mensuals.